Konfirmasjonsgudsteneste

Konfirmasjon i Lepsøy bedehuskapell skjer framleis på Palmesundag, i Haram kyrkje på andre sundag i mai og i Fjørtoft kyrkje etter avtale

I. SAMLING

Førebuing

**Klokkeringing**

**Informasjon om gudstenesta i dag**

**Tre klokkeslag**

**Prosesjonssalme**

**Inngangsord**

*Kjære kyrkjelyd.*

*L Nåde vere med dykk og fred frå Gud, vår Far, og Herren Jesus Kristus.*

**Samlingsbøn 3**

*Klokkar: Lat oss be. eller*

*Klokkar: Herre, eg er komen inn i dette heilage huset ditt*

*for å ta imot det som du Gud Fader, skaparen min,*

*du Herre Jesus, frelsaren min,*

*du heilage Ande, trøystaren min i liv og død,*

*vil gje meg.*

*Lat no opp hjartet mitt ved din heilage Ande,*

*så eg kan sørgja over syndene mine,*

*leva i trua på din nåde*

*og saman med heile ditt folk fornyast kvar dag*

*i eit sant og heilagt liv.*

*Vi bed i Jesu namn.*

*Alle: Amen.*

Syndsvedkjenning

**Innleiing 1B**

*L Lat oss bøya oss for Gud og sanna syndene våre.*

**Syndsvedkjenning 3**

*Gud, du kjenner og elskar oss alle.*

*Vi har gjort deg imot.*

*Vi har gløymt deg og det du vil vi skal gjera.*

*Vi har tenkt meir på oss sjølve enn på andre.*

*Tilgjev oss for Jesu skuld.*

**Bønerop kyrie 2**

*Kyrie eleison. Gud Fader, miskunna deg (over oss).*

*Kriste eleison. Herre Krist, miskunna deg (over oss).*

*Kyrie eleison. Heilag Ande, miskunna deg (over oss).*

**Lovsong gloria 3A**

*Salmen «Måne og sol», eventuelt med innleiinga:*

*L: Syng for Herren, pris hans namn. Forkynn frå dag til dag hans frelse.*

**NoS 943 Måne og sol, vindar og hav**

*Måne og sol, vindar og hav*

*og blomar og born skapte vår Gud.*

*Himmel og jord, allting er hans,*

*Herren vår Gud vil vi takka.*

*Omkvede*

*Herre, vi takkar deg,*

*Herre, vi prisar deg,*

*Herre, vi lovsyng ditt heilage namn!*

*Jesus, Guds Son, død på ein kross*

*for alle, for oss, lever i dag.*

*Ja, han er her, ja, han er her.*

*Herren vår Gud vil vi takka.*

*Omkvede*

*Anden, vår trøyst, levande, varm*

*og heilag og sterk, talar om Gud,*

*leier oss fram dag etter dag.*

*Herren vår Gud vil vi takka.*

*Omkvede*

Kollektbøn for dagen

**Innleiing**

*Liturg:*

*Lat oss alle be.*

Kollektbøn A (konfirmasjon)

Liturg:

Allmektige Gud, himmelske Far, takk for at du elskar oss. Vi ber deg: Styrk oss i trua, så vi kan leva i fellesskap med deg og vera vitne om Jesu oppstode, du som med Sonen og Den Heilage Ande lever og råder, ein sann Gud frå æve og til æve.

**Amen**

*Kyrkjelyd:*

*Amen.*

II. ORDET

**Første lesinga**

**Salme**

**S97 194 Halleluja før og etter evangelielesinga**

*Halleluja, halleluja,*

*halleluja, halleluja!*

**Evangelium**

**Preika**

Påminning om dåpen

**Påminning om dåpen (Ny) A**

*Liturg*

*Kjære kyrkjelyd.I dåpen frelste Gud oss ut av mørkemakta og gav oss rett til å vera born av lyset. Vi vart kalla til å følgja Kristus og leva vårt liv i fellesskap med han. Lat oss derfor vedkjennast forsakinga og trua som lydde då vi vart døypte.*

**Forsakinga**

*Alle:*

*Eg forsakar djevelen*

*og alle hans gjerningar*

*og alt hans vesen.*

**Truvedkjenning**

*K: Eg trur på Gud Fader, den allmektige,*

*som skapte himmel og jord.*

*Eg trur på Jesus Kristus, Guds einborne Son,*

*vår Herre, som vart avla ved Den Heilage Ande,*

*fødd av Maria møy, pint under Pontius Pilatus,*

*vart krossfest, døydde og vart gravlagd, fór ned til dødsriket,*

*stod opp frå dei døde tredje dagen, fór opp til himmelen,*

*sit ved høgre handa åt Gud, den allmek-tige Fader,*

*skal kome att derifrå og døme levande og døde.*

*Eg trur på Den Heilage Ande, ei heilag, allmenn kyrkje,*

*eit samfunn av dei heilage, forlating for syndene,*

*oppstoda av lekamen og evig liv. Amen.*

**Salme**

**Kunngjeringar**

[Takkoffer i gudstenesta]

**[Salme]**

**Takkoffer**

*Takkofferet vert tatt opp...*

**Takkofferbøn**

*L Evige Gud, di er jorda og det som fyller henne.*

*Alt vi eig høyrer deg til. Av ditt eige gjev vi deg attende.*

*K eller L Ta imot oss og gåvene våre i Jesu namn. Amen.*

FORBØN

**Bøn for konfirmantane (Konf.gt.)**

*Liturg:*

*Lat oss takka og be for konfirmantane våre.*

*Kjære Gud, vi takkar deg for konfirmantane. Du har skapt dei i ditt bilete og gjeve dei livet i gåve. Du gjorde dei til dine born i den heilage dåpen. Hjelp dei til å vera uthaldande i bøna og trufast bruka ditt ord og den heilage nattverden. Styrk dei i trua, vona og kjærleiken, så dei saman med alle som trur på deg, kan vedkjennast Jesu Kristi namn og i ord og gjerning takka og tena deg.*

*Kyrkjelyd:*

*Gud, ver med oss alle.*

*Liturg:*

*Gode Gud, i dag ber vi deg om / for …*

*Ver nær hos konfirmantane, og la dei alltid ha ein trygg stad i di kyrkje. Vara dei mot alt vondt og gjev dei visdom og kraft når livet vert vanskeleg. Verna dei og hjelp dei i dag og alle dagar.*

*Kyrkjelyd:*

*Gud, ver med oss alle.*

**Herrens bøn**

*Alle:*

*Fader vår, du som er i himmelen!*

*Lat namnet ditt helgast.*

*Lat riket ditt koma.*

*Lat viljen din råda på jorda så som i himmelen.*

*Gjev oss i dag vårt daglege brød.*

*Forlat oss vår skuld,*

*som vi òg forlét våre skuldmenn.*

*Før oss ikkje ut i freisting,*

*men frels oss frå det vonde.*

*For riket er ditt,*

*og makta og æra i all æve.*

*Amen.*

**Kort bønnesalme**

**Bøn for kvar einskild konfirmant**

*Liturg:*

*Kjære konfirmantar.*

*Til den kristne trua er de døypte. I den kristne trua er de opplærte.*

*Kom no fram til Herrens altar, så vi kan be for kvar einskild av dykki Jesu namn.*

*1 Herre, treeinige Gud, vi bed deg for (namnet vert nemnt). Du har gjort oss til dine born i den heilage dåpen; gjev han ei fast tru så han kan vinna det evige livet.*

*2 All nådes Gud, vi bed deg for (namnet vert nemnt). I Kristus har du kalla oss til evig herlegdom; hald han fast i dåpsnåden til Jesu Kristi dag.*

*3 Himmelske Far, vi bed deg for (namnet vert nemnt). I dåpen har dufria oss ut frå mørkers makt og sett oss over i ditt rike; styrk han ogverna om han til det evige liv*

*4 Trufaste Gud, vi bed deg for (namnet vert nemnt). Du har i dåpen kalla oss til samfunn med deg; verna om han med di kraft, så han kan vinna evig frelse i trua på Jesus Kristus.*

*5 Himmelske Far, vi bed deg for (namnet vert nemnt). I dåpen har dufødt oss på nytt og gjeve oss ei levande von ved Jesu Kristi oppstode frå dei døde; styrk han med din Heilage Ande til det evige liv.*

*6 Herre, vår Gud, vi bed deg for (namnet vert nemnt). Du har frelst ossog kalla oss med eit heilagt kall då vi vart døypte; gjev han ved Den Heilage Ande å stå fast i di frelse og få del i den evige herlegdomen.*

*7 Gud, vår Far i himmelen, vi bed deg for (namnet vert nemnt). Du har i dåpen reinsa oss og gjort oss til ditt eige folk; hjelp han ved din Ande å strida den gode striden i trua, og nå det evige målet hjå deg.*

*8 Trufaste Gud. Vi bed deg for (namnet vert nemnt). Gjev han/henne styrke til å møta utfordringane i livet. Hald han/henne fast i trua på Jesus Kristus.*

*9 Himmelske Far, vi bed deg for (namnet vert nemnt). Omgjev han/henne med di signing til eit liv med framtid og von.*

*10 Gode Gud, vi bed deg for (namnet vert nemnt). Vara han/henne frå alt vondt og ver hans/hennar vaktar og hjelpar i dag og alle dagar.*

*11 Evige Gud, vi bed deg for (namnet vert nemnt). Ver med han/henne gjennom livet, og hald han/henne fast i din fred.*

*12 Herre vår Gud, vi bed deg for (namnet vert nemnt). Gjer han/henne trygg på at ingen ting kan skilja han/henne frå din kjærleik i Kristus Jesus.*

*13 All nådes Gud, vi bed deg for (namnet vert nemnt). Du som har byrja den gode gjerninga i han/henne, fullfør den, heilt til Jesu Kristi dag.*

*14 Herre, treeinige Gud, vi bed deg for (namnet vert nemnt).Ver nær han/henne med din nåde og styrk han/henne i trua, vona og kjærleiken.*

*15 Miskunnsame Gud, vi bed deg for (namnet vert nemnt). Du har kalla han/henne til å leva i fellesskap med deg. Vis han/henne din kjærleik og den vona som han/ho eig i deg.*

*16 Trufaste Gud, vi bed deg for (namnet vert nemnt). Signa framtida hans/hennar, så han/ho kan veksa i tru og tillit til deg.*

*17 Livsens Gud, vi bed deg for (namnet vert nemnt) (namnet vert nemnt). Hjelp han/henne til å leva til di ære og til glede og velsigning for andre.*

*18 Allmektige Gud, vi bed deg for (namnet vert nemnt). Lat han/henne alltid sjå at Jesus er vegen, sanninga og livet.*

*19 Evige uforanderlege Gud, vi bed deg for (namnet vert nemnt). Lat han/henne få kjenna din nærleik og alltid følgja den vegen som fører til frelse.*

*20 Nådige, trufaste Gud, vi bed deg for (namnet vert nemnt). Styrk han/henne ved din Heilage Ande, til eit liv i tru og teneste.*

*21 Barmhjertige skapar og Herre, vi bed deg for (namnet vert nemnt). Lat han/henne få vandra i ditt lys og leva sitt liv omgjeven av din kjærleik.*

*Liturg: Fred vere med deg/dykk!*

**Sluttord (Ny) A**

*Den allmektige Gud har i dåpen gjeve dykk sin Heilage Ande, gjort dykk til sine born og teke dykk inn i sin truande kyrkjelyd. Han styrke dykk med sin nåde til det evige liv.*

*Kjære konfirmantar.*

*Kristus har kalla oss til å leva i tru på hans oppstode og vera hans vitne i verda. Bli verande i hans kjærleik og i felleskapet med alle som trur på han. Kristus har gjeve oss til kvarandre, han er nær oss i Ordet og bøna, dåpen og nattverden. Lat oss alltid be for kvarandre, og saman med Kristus gå framtida i møte.*

V. SENDING

**Salme**

Velsigning

**Lovprising benedicamus**

*L/ML syng Lat oss prisa Herren.*

*K Gud vere lova. Halleluja. Halleluja. Halleluja.*

**Velsigninga**

*L seier eller syng Herren velsigne deg og vare deg.*

*Herren late sitt andlet lysa over deg og vere deg nådig.*

*Herren lyfte sitt åsyn på deg og gje deg fred. +*

*K Amen. Amen. Amen.*

**Kunngjeringar**

**Utsending 4**

*L/ML Gå i fred. Ten Herren med glede.*

**Postludium og utgangsprosesjon**